**ELŐTERJESZTÉS**

**A KÉPVISELŐ-TESTÜLET**

**2020. február 24-i rendes ülésére**

**Előterjesztés**

**„Telki Község közigazgatási területén belül történő településüzemeltetési és közterületfenntartási feladatok elvégzése”** **közbeszerzési eljárás megindítása**

**A napirendet tárgyaló ülés dátuma: 2020.02.24.**

**A napirendet tárgyaló ülés: Pénzügyi Bizottság, Képviselő-testület**

**Az előterjesztést készítette: jegyző**

**Előterjesztő: Polgármester**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes** / rendkívüli

**A határozat elfogadásához szükséges többség típusát**: **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása**:

Telki község Önkormányzat Képviselő-testületének Telki község Önkormányzat 2020. évi költségvetéséről szóló 1/2020. (. II.06.) rendelete (továbbiakban költségvetési rendelet) meghatározta a 2020. évben megvalósítani tervezett beruházásokat, amely tartalmazza az önkormányzat tulajdonát képező közterületek extenzív és intenzív zöldterületeinek gondozását.

**2. Jogszabályi hivatkozások**:

- a közbeszerzésekről szóló 2015. CXLIII. törvény

- Telki község Önkormányzatának 52/2016.(V. 30.) Öh. sz. határozatával elfogadott Közbeszerzési Szabályzata

**3.Költségkihatások és egyéb szükséges feltételeket, illetve megteremtésük javasolt forrásai:**

A szolgáltatás költségét a 2020.évi költségvetés biztosítja, illetve a szerződéses időszakra vállalja az önkormányzat, hogy a mindenkori költségvetésébe beépíti.

**4. Tényállás bemutatása:**

Telki község Önkormányzata 2019. évben pályázat felhívás alapján választotta ki a település közigazgatási területén belül található önkormányzati tulajdonú extenzív és intenzív zöldterületek, valamint a Telki Óvodák zöldterületének gondozását ellátó vállalkozót.

Az egy évre kötött vállalkozási szerződés 2020. március 31-én lejárt. Az önkormányzat a hosszú távú szolgáltatásbiztonság érdekében hosszú távú szerződéssel kívánja a feladatot ellátni. A becsült értékhatárok alapján egy 40 hónapra szóló szerződéses időszakkal lehet tervezni. A közbeszerzés adta lehetőségek keretében a közbeszerzésekről szóló 2015.évi CXLIII.törvény 115. §-a alapján nyílt közbeszerzési eljárás kiírását javaslom.

Tekintettel a beruházás mihamarabbi lebonyolítására az ajánlattételi felhívás a közbeszerzésekről szóló 2015. évi CXLIII. törvény (továbbiakban Kbt.) 115. § szerinti hirdetmény közzététele nélküli eljárásra a nyílt eljárás szabályai szerint készült el.

Telki község Önkormányzatának 52/2016.(V. 30.) Öh.sz. határozatával elfogadott Közbeszerzési Szabályzat értelmében az eljárást megindító döntésről a képviselő-testület dönt, míg a felhívásról a Pénzügyi Bizottság hagyja jóvá. Az előterjesztéshez mellékelve megtalálható a közbeszerzési eljárást megindító felhívás.

A közbeszerzési eljárás bíráló bizottságának javasolt tagjai:

- Hoós Péter műszaki

- Vetési Vincéné pénzügyi

- dr. Lack Mónika jogi

- Kerekes Anita közbeszerzési szakértő

Telki, 2020. február 13.

 Deltai Károly

 polgármester

**1.**

**Telki község Önkormányzat**

**Képviselő-testületének**

**…/2020. (II. …...) önkormányzati határozata**

**„Telki Község közigazgatási területén belül történő településüzemeltetési és közterületfenntartási feladatok elvégzése”** **közbeszerzési eljárás megindítása**

Telki község Önkormányzata Képviselő-testülete úgy határoz, hogy a „Telki Község közigazgatási területén belül történő településüzemeltetési és közterületfenntartási feladatok elvégzése” közbeszerzési eljárás megindítása ,, tárgyban a közbeszerzésekről szóló 2015. évi CXLIII. törvény 81. § szerint nyílt közbeszerzési eljárást folytat le.

A közbeszerzési eljárást megindító ajánlattételi felhívását elfogadja. Az ajánlattételi eljárást megindító felhívás a határozat mellékletét képezi.

Határidő:

Felelős: Polgármester

**2.**

**Telki község Önkormányzat**

**Képviselő-testületének**

**…/2020. (II. …...) önkormányzati határozata az**

**,,Extenzív és intenzív zöldterületek gondozása ,,**

**tárgyú közbeszerzési eljárás bíráló bizottsági tagok megválasztásáról**

Telki község Önkormányzata Képviselő-testülete a *„Telki Község közigazgatási területén belül történő településüzemeltetési és közterületfenntartási feladatok elvégzése”,* tárgyú közbeszerzési eljárás bíráló bizottságának tagjává:

Hoós Péter műszaki, Vetési Vincéné pénzügyi, dr.Lack Mónika jogi és Kiss Annamária közbeszerzési szakértelemmel rendelkező személyeket megválasztja.

Felelős: Polgármester

Hatéridő: azonnal